আমাদের দেশীয় মীরজাফর রাজাকার বাহিনী এতোই জঘন্য ছিল যে, ওদের সার্থের জন্য ওরা নিজেদের ঘনিষ্ঠ নিকটতম আত্মীয়স্বজনদের ওপর আঘাত করতেও দ্বিধা-বোধ করতো না। সেসময় পাক-হানাদার বাহিনীর অত্যাচার যেমন ছিল, তার চেয়ে বেশি ছিল আমাদের দেশে গড়ে ওঠা পাকিস্তানি দোসর, রাজাকার বাহিনীর অত্যাচার। তখন গ্রামের মানুষের মুখেমুখে শুধু শুনতাম, রাজাকার রাজাকার, রাজাকার কী? এবং কেমন তা-বুঝতামনা। রাজাকার কি আমাদের মতো মানুষ, না রূপকথা গল্পের দৈত্য-দানব তাও বুঝতামনা, শুধু রাজাকারের নাম শুনলেই ভয়ে কাঁপতাম। তারপর আস্তে-আস্তে জানলাম, বুঝলাম রাজাকার কী এবং কারা।